  Виталий Пронин nvdaily.ruДуннеын Эскерон азинске Специалистъёс басьтӥськизы Египетысь Синай шормуӵын пазьгиськем самолётлэсь «сьӧд ящиксэ» эскерон борды.Пилотъёслэсь вераськемзэс гожтэм ящик зол тӥяськемын, соин ик кышкыт учырлэсь мугзэ тодыны кемагес дыр кулэ луоз. Эскеремын ни пазьгиськем самолёт котырысь 40 иськем. Египетысь Шарм-эль-Шейх аэропортын кышкытлыклэсь утиськон кужмоятэмын. А-321 аэробусын пуштӥсь арбери пуктэмын вал шуыса, Великобритания, Ирландия но Нидерланды пумит луизы самолётъёссэс Египетэ лэзьяны. Россиын Узыр-а гулбечмы? Росстат лыдъяз-чотаз, туэ гужем куспын кӧня емыш будэтэмын кунамы.Ваньмыз-ӧвӧлэз поттэмын 11 миллион 390 сюрс тонна емыш. Со пӧлысь 70 процентлэсь ятырез (8 миллион 37 сюрс тонна) будэтэмын нимаз бакчаосын, 15 процентэз (1 миллион 763 сюрс тонна) - гурт хозяйствоосын, 14 процентэз (1 миллион 590 сюрс тонна) - фермеръёслэн бусыосазы. Тужгес трос емыш будэтӥллям Дагестанысь, Краснодар, Воронеж но Волгоград улосъёсысь нимаз адямиос. Нош эштосъёс пӧлын тужгес узыр урожай басьтӥллям Краснодар, Москва, Ростов улосъёсын, фермеръёс пӧлын - Астрахань улосын.Кылем арынлэсь 6 миллион тонналы ятыргес люкамын картош - 80 процентэз будэтэмын нимаз адямиослэн бакчаосазы, тужгес ӟеч урожай басьтӥллям воронежъёс. Ю тысь люкамзыя азьпал радын Краснодар, Ставрополь, Ростов улосъёс но Татарстан. Удмуртиын Усьтӥськоз кык синпелет 10-тӥ ноябре 96 арес тырмысал быдэс дуннелы тодмо луэм конструкторлы Михаил Калашниковлы.Ижысь техникая университет конструкторлэсь нимзэ нуллэ бере, 10-тӥ ноябре отын ортчытыны чаклало обороная комплексэз азинтонлы сӥзем конференциез, отчы пыриськозы Россиысь конструкторъёс, тодосчиос.Ижысь Ялан ӝуась тыл дорын 9 часын усьтӥськоз Михаил Тимофеевичлы сӥзем синпелет. Та нуналэ ик отын ик усьтӥськоз СССР-ысь обороная министрлы Дмитрий Устиновлы сӥзем памятник.Елена Никитина Туспуктӥз А. Горбунов Теги: дуннеын МихаилКалашников  